આ સેમિનારમાં વીરેન પટેલે જણાવ્યુ હતું કે ‘ડોમેસ્ટિકમાં નોન પ્રોફિટેબલ ઓર્ગેનાઈઝેશન અને રહેઠાણ માટે સરકાર દ્વારા 30 ટકા સબસિડી આપવામાં આવે છે. જ્યારે કોલ્ડ સ્ટોરેજ માટે કેન્દ્ર અને રાજ્ય સરકાર મળીને 50 ટકા સબસિડી મળે છે. સબસિડીની સૌથી સારી સ્કિમ ખેડૂતો માટે સરકારે ઉપલબ્ધ કરી છે. ખેડૂતે માત્ર 5 ટકાનું રોકાણ કરવાનું હોય છે. જ્યારે સરકાર દ્વારા 95 ટકાની સબસિટી આપવામાં આવે છે. જો કે, ગુજરાત રાજ્ય પાવર સરપ્લસ માન્ય હોવાથી ગુજરાતના ખેડૂતોને પાવરનો ખરીદદાર શોધવાનો રહે છે. સોલાર એનર્જી પર્યાવરણ માટે સૌથી સુરક્ષિત ઉર્જા ઉત્પાદનનું સ્ત્રોત છે. કોલસાને કારણે હવાનું પ્રદૂષણ થાય છે અને ગેસ બેઈઝડ કંપનીને કારણે પણ પ્રદૂષણ ફેલાય છે. જેને કારણે ઓસ્ટ્રેલિયામાં લોકોને ચામડીના રોગ થાય છે. ભવિષ્યમાં ભારતને પણ આવી પરિસ્થિતિમાંથી પસાર થવું પડશે. સવારે 11થી બપોરે 2 વાગ્યા સુધીના સમયગાળામાં સોલાર પેનલ વધારે એનર્જી જનરેટ કરે છે. જર્મની જેવા દેશોમાં કે, જ્યાં છ મહિના સૂર્યના દર્શન થાય છે. ત્યાં 100 ટકા રિન્યુએબલ એનર્જીનું ઉત્પાદન કરવું પડે છે. ભવિષ્યમાં એવું બની શકે કે, ભારતમાં સોલાર પેનલ દ્વારા દિવસે જનરેટ કરવામાં આવેલી એનર્જી બીજા દિવસે જર્મની જેવા દેશમાં આપી શકાય.’